b'\n_START_ARTICLE_\nNantucket\n_START_PARAGRAPH_\nNantucket \xc3\xa9s una illa a 30 milles al sud de Cape Cod, Massachusetts (Estats Units). junt amb les petites illes de Tuckernuck i Muskeget, constitueix el New England town de Nantucket, Massachusetts. L\'any 2010 tenia una poblaci\xc3\xb3 de 10.172 habitants. _NEWLINE_Ocupa una superf\xc3\xadcie de 82,2 km\xc2\xb2_NEWLINE_El nom de Nantucket \xc3\xa9s una adaptaci\xc3\xb3 del nom algonqu\xc3\xad amerindi, que significa  "terra o illa llunyana"._NEWLINE_Nantucket \xc3\xa9s una destinaci\xc3\xb3 tur\xc3\xadstica. L\'any 2008,la revista Forbes Magazine citava Nantucket com un dels llocs amb els preus dels habitatges m\xc3\xa9s alts dels Estats Units.\n_START_SECTION_\nHist\xc3\xb2ria\n_START_PARAGRAPH_\nL\'assentament franc\xc3\xa8s m\xc3\xa9s primerenc en aquesta regi\xc3\xb3 comen\xc3\xa7\xc3\xa0 en la propera illa de Martha\'s Vineyard.  Els amerindis Wampanoag vivien a Nantucket sense problemes fins a l\'any  1641 quan l\'illa va ser transferida pels anglesos a Thomas Mayhew i el seu fill que eren mercaders de Watertown, Massachusetts._NEWLINE_El 1659, Thomas Mayhew el va vendre a un grup d\'inversors dirigit per Tristram Coffin._NEWLINE_Durant anys s\'hi va desenvolupar una gran activitat de la ca\xc3\xa7a de les balenes Herman Melville coment\xc3\xa0 el domini a Nantucket de la ca\xc3\xa7a de les balenes a Moby Dick, per\xc3\xb2 entr\xc3\xa0 en declivi cap a 1850.\n_START_SECTION_\nGeologia i geografia\n_START_PARAGRAPH_\nNantucket va ser formada per l\'abast m\xc3\xa9s extern de la capa de gel Laurentiana durant la recent Glaciaci\xc3\xb3 de Wisconsin, es va formar l\'illa a causa de la posterior pujada del nivell del mar. La part baixa en tota la part nord de l\'illa es va dipositar com morrena glacial durant un per\xc3\xadode d\'estancament glacial. La part sud de l\'illa \xc3\xa9s un plana al\xc2\xb7luvial Nantucket va esdevenir una illa fa uns 5.000-6.000 anys.\n_START_SECTION_\nClima\n_START_PARAGRAPH_\nSegons la classificaci\xc3\xb3 de K\xc3\xb6ppen Nantucket t\xc3\xa9 un clima a cavall entre un clima continental humit (Dfb) i un clima oce\xc3\xa0nic (Cfb), aquest \xc3\xbaltim rarament es troba a la costa oriental d\'Am\xc3\xa8rica del Nord (per exemple pr\xc3\xa0cticament nom\xc3\xa9s es troba a Block Island). Nantucket t\xc3\xa9 una mitjana anual de temperatura de  10,1\xe2\x80\xaf\xc2\xb0C (-0,3 al gener i 20,3 al juliol) i una pluviometria anual de 964,4 litres repartits for\xc3\xa7a uniformement al llarg de l\'any.'